Hanna-Riikka Siitonen

Hanna-Riikka Siitonen (13. marraskuuta 1970 Helsinki – 23. heinäkuuta 2018 Helsinki) oli suomalainen laulaja ja näyttelijä, joka tuli tunnetuksi 1990-luvulla Taikapeili-yhtyeen toisena jäsenenä. Hän näytteli TV2:n sarjassa Uusi päivä. Koulutukseltaan Siitonen oli teatteritaiteen maisteri ja laulupedagogi. Siitonen esiintyi teatterissa, musikaaleissa, televisiossa ja radiossa. Hän toimi myös Idols-ohjelman laulunopettajana. ==Elämä ja ura== Siitonen aloitti pianon- ja viulunsoiton kuusivuotiaana Itä-Helsingin musiikkiopistossa. Myöhemmin hän kiinnostui myös tanssista ja teatterista ja hakeutui Kallion ilmaisutaidon lukioon. Hän jatkoi opiskeluaan Oulunkylän Pop & Jazz Konservatoriossa, josta valmistui laulunopettajaksi. Opiskelut jatkuivat Turun taiteen ja viestinnän oppilaitoksessa vuonna 1993. Siitonen valmistui musiikkiteatteri-ilmaisun ohjaajaksi. Vuonna 1996 Siitonen pääsi Teatterikorkeakouluun ja valmistui vuonna 1998 teatteritaiteen maisteriksi. Vuonna 1994 Siitonen perusti yhdessä ystävänsä Nina Tapion kanssa Taikapeili- yhtyeen. Duo julkaisi yhteensä kolme albumia. Näistä kaksi ensimmäistä albumia olivat suuria menestyksiä. Siitonen lauloi taustoja lukuisille artisteille ja esiintyi musikaaleissa. Hän kiersi Kabbas Abbaa -show'n mukana muun muassa Musiikkiteatteri Palatsissa ja Musiikkiteatteri Koitossa. Hän oli myös mukana Musiikkiteatteri Palatsin Finnhitz-show'ssa. Siitonen toimi Idols-ohjelmassa laulunopettajana ja taustalaulajana finaalilähetyksissä. Hän opetti laulua Skene (Step Up) -musiikkiteatterikoulussa. Siitonen toimi myös lauluntekijänä niin Taikapeili- kuin AiA-yhtyeissä. Lisäksi hän toimi musiikkituottajana ja lauluntekijänä Vihreät valot -yhtyeelle, jonka jäsenistö koostui Uusi Päivä -sarjan nuorista näyttelijöistä. Siitonen näytteli vuosina 2010–2018 Lisbeth "Lissu" Kanervaa Yle TV2:n Uusi Päivä -draamasarjassa. Siitosen vanhemmat ovat viihdetaiteilija Matti "Fredi" Siitonen ja Helsingin kaupunginjohtajan virasta eläkkeelle jäänyt ylipormestari Eva-Riitta Siitonen. Hän oli naimisissa näyttelijä-ohjaaja Janne Virtasen kanssa. He olivat yhdessä vuodesta 2000 ja avioituivat kesäkuussa 2003. Heillä on yksi tytär, Vieno Virtanen (s. 2006), joka on myös näytellyt Uudessa päivässä. Siitonen sairasti vuodesta 2000 lähtien kilpirauhassyöpää. Hän kuoli Terhokodissa Helsingissä heinäkuussa 2018. Hänet on haudattu Hietaniemen hautausmaalle. ==Diskografia== * "Tonttu- Torvinen" (Fredi) (1977) === Taikapeili === * Suuri salaisuus (1994) * Nähdään taas – moi! (1995) * Nukahda, jos uskallat (1999) === Eurovision laulukilpailut=== * Oslo (1996) Jasminen "Niin kaunis on taivas" -kappaleen taustalaulajana * Istanbul (2004) Jari Sillanpään "Takes Two to Tango" -kappaleen taustalaulajana * Kiova (2005) Geir Rönningin taustalaulajana === Kokoelmalevyt === * Revyylauluja (2005) (Komediateatteri Arena) Levyllä kappale 1 "Suomiäidin pullolapset" ja kappale 14 "Kaardemummot" yhdessä Fredin kanssa, kappale 5 "Nainen on alaston ase" yksilölauluna sekä kappale 10 "Ilokatu" yhdessä Heikki Kinnusen kanssa. == Teatteri == * Svenska Teatern: A Chorus Line 1999 * UIT revyyt 1998, 1999 * Arena-teatteri 2000, 2001 ja 2003 * Kouvolan teatteri, Oklahoma 2001–2002 * Helsingin kaupunginteatteri: Housut pois 2002–2003 * Lahden kaupunginteatteri; Astoria 2003–2004 * UIT, Hair 2003 * Saturday Night Fever 2004 * Tampereen teatteri: Tänä iltana Jukka Leisti * Samppalinnan kesäteatteri Turku: 2008 Hääkeikka == Televisio ja elokuva== * Salatut elämät – Leena Ruohonen (8 jaksoa, 2005, MTV3) * Valkoinen kaupunki – nainen kapakassa (2006) * Uusi päivä – Lisbeth 'Lissu' Kanerva (2010–2018, Yle TV2) == Lähteet == Luokka:Suomalaiset poplaulajat Luokka:Suomalaiset näyttelijät Luokka:Suomalaiset lauluntekijät Luokka:Vuonna 1970 syntyneet Luokka:Vuonna 2018 kuolleet